2021. gada 14. janvārī Noteikumi Nr. 37

Rīgā (prot. Nr. 5 17. §)

**Grozījumi Ministru kabineta 2004. gada 24. augusta noteikumos Nr. 740 "Noteikumi par stipendijām""**

Izdoti saskaņā ar

Augstskolu likuma

52. panta trešo daļu un

Izglītības likuma

14. panta 23. punktu

Izdarīt Ministru kabineta 2004. gada 24. augusta noteikumos Nr. 740 "Noteikumi par stipendijām" (Latvijas Vēstnesis, 2004, 138. nr.; 2005, 23. nr.; 2006, 58., 208. nr.; 2007, 161. nr.; 2009, 107., 205. nr.; 2011, 71., 128. nr.; 2012, 197. nr.; 2013, 228. nr.; 2016, 19. nr.; 2017, 243. nr.; 2020, 41., 163A., 200. nr.) šādus grozījumus:

1. Izteikt 22.2. apakšpunktu šādā redakcijā:

"22.2. ja izglītojamais:

22.2.1. kas uzsācis mācības līdz 2020. gada 31. augustam, ne vairāk kā vienā mācību priekšmetā, modulī, praktiskajās mācībās un kvalifikācijas praksē mēneša vidējā, semestra vai galīgajā vērtējumā ir saņēmis vērtējumu, zemāku par "gandrīz viduvēji" (4), vai vērtējumu "neieskaitīts", vai apzīmējumu "nav vērtējuma";

22.2.2. kas uzsācis mācības no 2020. gada 1. septembra, ne vairāk kā vienā vispārējās vidējās izglītības mācību priekšmeta kursā (pamatkursā, padziļinātajā kursā, specializētajā kursā) mēneša vidējā, semestra vai galīgajā vērtējumā ir saņēmis vērtējumu, zemāku par "gandrīz viduvēji" (4), vai apzīmējumu "nav vērtējuma" vai jebkurā profesionālo kompetenču modulī, profesionālajā mācību priekšmetā vai mūžizglītības kompetenču modulī mēneša vidējā, semestra vai galīgajā vērtējumā ir saņēmis vērtējumu, zemāku par "viduvēji" (5), vai apzīmējumu "nav vērtējuma";".

2. Izteikt 23.1. apakšpunktu šādā redakcijā:

"23.1. izglītojamais:

23.1.1. kas uzsācis mācības līdz 2020. gada 31. augustam, jebkurā mācību priekšmetā, modulī, praktiskajās mācībās un kvalifikācijas praksē mēneša vidējā, semestra vai galīgajā vērtējumāir saņēmis vērtējumu vismaz "gandrīz viduvēji" (4) vai vērtējumu "ieskaitīts" un viņam mēnesī nav izteikts profesionālās izglītības iestādes vadītāja rakstisks brīdinājums vai rājiens par iekšējās kārtības noteikumu pārkāpumu;

23.1.2. kas uzsācis mācības no 2020. gada 1. septembra, jebkurā vispārējās vidējās izglītības mācību priekšmeta kursā (pamatkursā, padziļinātajā kursā, specializētajā kursā) mēneša vidējā, semestra vai galīgajā vērtējumā ir saņēmis vērtējumu vismaz "gandrīz viduvēji" (4) vai jebkurā profesionālo kompetenču modulī, profesionālajā mācību priekšmetā vai mūžizglītības kompetenču modulī mēneša vidējā, semestra vai galīgajā vērtējumā ir saņēmis vērtējumu vismaz "viduvēji" (5) un viņam mēnesī nav izteikts profesionālās izglītības iestādes vadītāja rakstisks brīdinājums vai rājiens par iekšējās kārtības noteikumu pārkāpumu;".

3. Papildināt noteikumus ar 23.2punktu šādā redakcijā:

"23.2 Šo noteikumu 22.2. un 23.1. apakšpunktā minētajā gadījumā, piešķirot ikmēneša stipendijas, piemēro mēneša vidējo vai semestra vērtējumu vai, ja mācību priekšmets, modulis vai prakse ir noslēgusies, galīgo vērtējumu."

4. Izteikt 25.4 un 25.5punktu šādā redakcijā:

"25.4 Vasaras brīvlaikā izglītojamam stipendiju piešķir atbilstoši mācību rezultātiem mācību gada otrajā semestrī vai, ja mācību priekšmets vai modulis ir noslēdzies, atbilstoši galīgajam vērtējumam.

25.5 Turpinot mācības, mācību gada pirmajā mēnesī izglītojamam stipendiju piešķir atbilstoši mācību rezultātiem iepriekšējā mācību gada otrajā semestrī vai, ja mācību priekšmets vai modulis ir noslēdzies, atbilstoši galīgajam vērtējumam."

Ministru prezidents A. K. Kariņš

Izglītības un zinātnes ministre I. Šuplinska